18.9.2023
SL
Uradni list Evropske unije
L 229/39
Člen 30 Delovanje Evropskega odbora za polprevodnike 1.
Evropski odbor za polprevodnike se redno sestaja vsaj enkrat letno.
Na zahtevo Komisije ali države članice ter v skladu s členoma 20 in 23 se lahko sestane na izrednih sestankih. 2.
Evropski odbor za polprevodnike organizira ločene sestanke za svoje naloge iz člena 28(2), točka (a), in za svoje naloge iz člena 28(2), točke (b), (d), (e) in (f). 3.
Predsedujoči skliče sestanke in po posvetovanju s člani Evropskega odbora za polprevodnike pripravi dnevni red v skladu z nalogami odbora na podlagi te uredbe in v skladu s poslovnikom.
Komisija zagotovi upravno in analitično podporo za dejavnosti Evropskega odbora za polprevodnike na podlagi člena 28. 4.
Predsedujoči po potrebi vključi predstavniške organizacije iz sektorja polprevodnikov in povabi strokovnjake s posebnim strokovnim znanjem o obravnavani zadevi, tudi iz organizacij deležnikov, ter imenuje opazovalce, ki se udeležijo sestankov, tudi na predlog članov.
Predsedujoči lahko olajšuje izmenjave med Evropskim odborom za polprevodnike in drugimi organi, uradi, agencijami ter strokovnimi in svetovalnimi skupinami Unije.
V ta namen povabi predstavnika Evropskega parlamenta kot stalnega opazovalca v Evropski odbor za polprevodnike, zlasti na sestanke, na katerih se obravnava poglavje IV o spremljanju in kriznem odzivanju.
Predsedujoči zagotovi udeležbo ustreznih drugih institucij in organov Unije kot opazovalcev na sestankih Evropskega odbora za polprevodnike, ki zadevajo poglavje IV o spremljanju in kriznem odzivanju.
Opazovalci in strokovnjaki nimajo glasovalnih pravic in ne sodelujejo pri oblikovanju mnenj, priporočil ali nasvetov Evropskega odbora za polprevodnike in njegovih podskupin.
Evropski odbor za polprevodnike lahko po potrebi te opazovalce in strokovnjake povabi, da prispevajo informacije in spoznanja. 5.
Evropski odbor za polprevodnike sprejme potrebne ukrepe, da zagotovi varnost ravnanja z zaupnimi informacijami in njihove obdelave v skladu s členom 32.
Oddel ek 2 P r i st o jni na cio na lni o rga ni
Člen 31 Imenovanje pristojnih nacionalnih organov in enotnih kontaktnih točk 1.
Vsaka država članica imenuje enega ali več pristojnih nacionalnih organov za nadzor uporabe in izvajanja te uredbe na nacionalni ravni. 2.
Kadar država članica imenuje več kot en pristojni organ, nedvoumno določi odgovornosti zadevnih organov in zagotovi, da učinkovito in uspešno sodelujejo za izpolnjevanje svojih nalog na podlagi te uredbe, vključno v zvezi z imenovanjem in dejavnostmi enotne kontaktne točke iz odstavka 3. 3.
Vsaka država članica imenuje eno nacionalno enotno kontaktno točko s povezovalno vlogo, da se zagotovi čezmejno sodelovanje s pristojnimi nacionalnimi organi drugih držav članic, s Komisijo in Evropskim odborom za polprevodnike (v nadaljnjem besedilu: enotna kontaktna točka).
Kadar država članica določi le en pristojni organ, je ta tudi enotna kontaktna točka.